CELEX: 62021TN0521
Language: mt
Date: 2021-08-26 00:00:00
Title: Kawża T-521/21: Rikors ippreżentat fis-26 ta’ Awwissu 2021 – 6Minutes Media vs EUIPO – ad pepper media International (ad pepper the e-advertising network)

18.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 422/26
            
         
      Rikors ippreżentat fis-26 ta’ Awwissu 2021 – 6Minutes Media vs EUIPO – ad pepper media International (ad pepper the e-advertising network)
      (Kawża T-521/21)
      (2021/C 422/35)
      Lingwa tar-rikors: il-Ġermaniż
      
         Partijiet
      
      
         Rikorrent: 6Minutes Media GmbH (Berlin, il-Ġermanja) (rappreżentanti: N. Marquard u P. Koch, avukati)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: ad pepper media International NV (Nürnberg, il-Ġermanja)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: il-parti l-oħra quddiem il-Bord tal-Appell
      
         Trade mark kontenzjuża kkonċernata: it-trade mark verbali tal-Unjoni Ewropea “ad pepper the e-advertising network” bil-kulur griż u bil-kulur aħmar – Trade mark tal-Unjoni Nru 9 680 737
      
         Proċedimenti quddiem l-EUIPO: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tal-Ħames Bord tal-Appell tal-EUIPO tat-18 ta’ Ġunju 2021 fil-Każ R 1621/2020-5
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata sa fejn permezz tagħha ġiet miċħuda t-talba għar-revoka tat-trade mark tal-Unjoni Nru 9 680 737 u tiddikjara li din tal-aħħar hija kompletament irrevokata;
               
            
                  —
               
               
                  tikkundanna lill-Bord tal-Appell għall-ispejjeż tal-kawża, inklużi dawk tar-rikorrenti, tal-konvenut u, fil-każ ta’ intervent formali, tal-parti l-oħra quddiem il-Bord tal-Appell.
               
            
         Motivi invokati
      
      
                  —
               
               
                  Ksur tal-Artikolu 58(1)(a) ikkunsidrat flimkien mal-Artikolu 18(2) tar-Regolament (UE) 2017/1001 tal-Parlament Ewropew u tal-Kunsill;
               
            
                  —
               
               
                  Ksur tal-Artikolu 58(1)(a) ikkunsidrat flimkien mal-punt (a) tat-tieni subparagrafu tal-Artikolu 18(1) tar-Regolament (UE) 2017/1001 tal-Parlament Ewropew u tal-Kunsill;
               
            
                  —
               
               
                  Ksur tal-Artikolu 58(1)(a) tar-Regolament (UE) 2017/1001 tal-Parlament Ewropew u tal-Kunsill minħabba li d-deċiżjoni tal-konvenut hija vvizzjata bi żball ta’ liġi fl-assenza ta’ prova ta’ użu ġenwin.